سيخية

السيخية (بالپنجابية ਸਿੱਖੀ) و هو دين توحيدي هندي بان ف لهند ف اللخر د لقرن 15 و كيتڭال بلي واخد تعاليم من لإسلام (سيرتو من الصوفية) و لهندوسية و كيجمع بيناتهم. لي أسس هاد ديانة سميتو گورو ناناك ਗੁਰੂ ਨਾਨਕ.

 تاريخ 
الديانة السيخية بانت ف لهند و بضبط ف واحد لإقليم سميتو لپنجاب و من تماك بدات الدعوة لهاد دين. لفكرة لي جابها هي الجمع بين لإسلام و لهندوسية حيتاش ف لفترة نتاع القرن 16 و ف فترة نتاع إمبراطورية لمونگول كانت لهند كتعاني من واحد مشاكل دينية بين لمسلمين و لهندوسيين و باش يتسالا هاد صراع جات سيخية باش توحد هاد الجوج ديانات ف دين واحد و هكاك لهند غاترتاح من الصراعات.

 ديموگرافيا نتاع السيخية 
كيقولو علماء نتاع الإحصاء بلي السيخيين لعدد ديالهم كيوصل حتى ل 30 مليون واحد الأغلبية ديالهم كاينين ف لهند مع شي وحدين عايشين برا لبلاد ف نݣليز و ميريكان، و كاين حتى شي دول ف ؤروپا و أسيا لي فيهم عدد صغير نتاع سيخيين بحال بانݣلاديش و سنغافورة. السيخية ب هادشي هيّ خامس أكبر دين ف لعالم من حيت عدد لأتباع.Almasy, Steve. 2018 [2012]. "Who are Sikhs and what do they believe?" CNN International. US: Turner Broadcasting System.

 بلاصة لمقدسة 
تصغير|لمعبد الدهبي لي هو أكثر بلاصة و مبنى مقدس عند السيخيين
كيتعتابر لمعبد الدهبي ਸੁਨਹਿਰੀ ਮੰਦਰ من لبلايص لمقدسة لي عند السيخيين و لي كاين ف مدينة أمريتسار ف لهند و لي كيجيو ليه بزاف نتاع سيخيين باش يديرو لحج و الطقوس ديالهم.

 لأركان ف السيخية 
الديانة السيخية حتى هي عندها أركان و لي هوما:

 الإيمان بلي الله بوحدو هو الرب و لخالق نتاع لكون
 لإلتزام ب لكافات لخمسة و لي هوما:
 كيش : ਕੇਸ਼
 كانگها : ਕੰਘਾ
 كارا : ਕਾਰਾ
 كاشيرا : ਕਚਰਾ
 كيرپان : ਕਿਰਪਾਨ
 نحيدو الفكرة نتاع طبقية و واحد حسن من لاخر
 تعظيم الله و الشكر على داكشي لي كيرزقنا بيه
 إنكار لأديان لخرين

 مور الموت 
مور الموت ما كيأمنوش السيخيين بلي كاينة جهنم و لا جنة حيت خداو أي حاجة عندها علاقة مور الموت من لهندوسية كيأمنو بلي الروح نتاع بنادم كتاحد مع الله و هادشي لي كيخلي الروح تحقق واحد النور و سلام لي هو أبدي و ما عندوش نهاية و فكرة لحساب و بلي بنادم غايتعاقب على لي دار فكرة ما كايناش ف دين السيخي.

 گورو نتاع السيخية 
ف تاريخ هاد الدين دازو 10 نتاع لگوروات لي هوما:McLeod, William Hewat. 2019 [1998]. 

 لگورو اللول : گورو ناناك
 لگورو الجاوج : گورو انگاد
 لگورو التالت : گورو عمار داس
 لگورو الرابع : گورو رام داس
 لگورو لخامس : گورو ارجان
 لگورو السادس : گورو هارگوڤيند
 لگورو السابع : گورو هار راي
 لگورو التامن : گورو هار كريشان
 لگورو التاسع: گورو تاگه باهادور
 لگورو لعاشر : گورو گوبيند سينگه

تصغير|تصويرة د لگورو اللول ف السيخية و لمؤسس نتاعها ناناك

 لكتوبا لمقدسة 
كاين جوج نتاع لكتوبا لي مقدسين عند السيخيين:

گورو گرانث صاحب : بالنجاپية ਗੁਰੂ ਗ੍ਰੰਥ ਸਾਹਿਬ و لي كتعني لكتاب اللول و هو مقدس بزاف عند السيخيين و لي كتبو هو گورو أرجان لي هو لمعلم لخامس ف السيخية و فيه طقوس كلها و تعاليم نتاع سيخية و كيفاش خص بنادم تصلي.

داسام گرانث : بالنجاپية ਦਸਮ ਗ੍ਰੰਥ و لي كتبو هو گورو گوبيند سينگه لي هو لمعلم لعاشر ف السيخية و فيه داكشي نتاع لأدب السيخي و التقاليد نتاع الدين.

تصغير|گورو گرانت صاحب هو لكتاب المقدس اللول عند السيخيين

 لعياد ف السيخية 

 راس العام السيخية : لي كيكون ديما ف 15 شهر ربعة من كل عام
 عيد  لميلاد نتاع گورو ناناك: هو تولد ف 15 شهر ربعة عام 1496 و لكن هوما كيحتلفو بعيد ميلاد ديالو ف 25 ف شهر حضاش
 عيد ميلاد نتاع گورو گوبيند سينگه : هو ليوم لي تولد فيه گورو تالي گاع و كيتحفلو بيه ف 5 شهر واحد

 مصادر 


تصنيف:دين
تصنيف:لهند
تصنيف:مقالات فيها مصدر و 3000 بايت